**Djerba** (arapski: جربة‎, fon. *Džerba*, za antike znan kao **Gerba** tj. Girba) je otok u zaljevu Gabes nedaleko od obale Tunisa. Toliko blizu da još od rimskih vremena nije više otok već poluotok, jer su Rimljani u 2. vijeku podignuli nasip El Kantara dug 6.4 km kojim je povezan sa kopnom.

Karakteristike
--------------

Otok je dug oko 27 km, širok 26 km, a ima površinu od 510 km². Na njemu živi 163,726 stanovnika, od kojih je većina berberskog porijekla, uz to ima i nešto Židova, kojih je nekad bilo puno više, njihova zajednica bila jedna od najstarijih na svijetu. Mali dio stanovništva pripada haridžitskoj sekti islama. Grad Houmt Souk na sjeveru je administrativni centar i najveći suk, a Ajim na jugu glavna trajektna luka.

Klima
-----

| **Klimatološki medijani za Djerbu (1961–1990, ekstremi od 1898)** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Apsolutni maksimum (°C) | 27,7 | 35,2 | 35,0 | 38,6 | 43,7 | 46,0 | 45,2 | 46,3 | 42,8 | 40,0 | 33,5 | 28,6 | **46,3** |
| Srednji maksimum (°C) | 15,9 | 17,5 | 19,5 | 22,0 | 25,5 | 28,6 | 31,9 | 32,3 | 29,9 | 26,0 | 21,3 | 17,1 | **24,0** |
| Srednja dnevna (°C) | 12,5 | 13,5 | 15,2 | 17,8 | 21,0 | 24,4 | 26,9 | 27,7 | 25,9 | 22,3 | 17,3 | 13,7 | **19,9** |
| Srednji minimum (°C) | 8,9 | 9,2 | 11,0 | 13,4 | 16,4 | 19,7 | 21,9 | 22,9 | 21,6 | 18,2 | 13,7 | 10,2 | **15,6** |
| Apsolutni minimum (°C) | 0,0 | 1,0 | 4,0 | 5,0 | 6,0 | 12,0 | 15,0 | 14,0 | 14,0 | 10,0 | 3,0 | 1,0 | **0,0** |
| Precipitacija (mm) | 28,5 | 20,5 | 19,0 | 13,3 | 5,1 | 1,2 | 0,8 | 3,3 | 19,8 | 53,5 | 33,8 | 35,8 | **2346** |
| Relativna vlažnost (%) | 69 | 67 | 66 | 66 | 65 | 66 | 63 | 65 | 69 | 68 | 67 | 70 | **67** |
| Broj sunčanih sati | 208 | 207 | 245 | 264 | 313 | 321 | 375 | 350 | 276 | 248 | 213 | 205 | **3225** |
| *Izvor: NOAA* |

Historija
---------

Rimski nasip El Kantara
Stari bunar
Antički geografi nazivali su ga *Zemlja u kojoj se jede lotos*. Za starog vijeka na njemu su se izredale brojne civilizacije, od Numidije, Kartage, Rima, do Vandala.

Nakon Arapske invazije 655. otokom vladaju tuniski i kairouanski emiri. Period između 12. i 15. vijeka bio je buran jer je otok u tom vremenu prelazio iz ruke u ruku raznih vladara, od normanskih, sicilijskih do onih iz Ḥafṣidske dinastije.

Španjolska je tokom 16. vijeka u nekoliko neuspješnih navrata pokušala zavladati otokom, nakon Bitke kod Djerbe 1560, Djerba je potpala pod Osmansko Carstvo. Francuska zauzela otok 28. jula 1881. Za vrijeme Francuskog protektorata u Tunisu (1881.-1956.) otok Djerba je administrativno podjeljen na dvanaest šeikata.

Kad je Tunis stekao nezavisnost 1956. godine, Houmt Souk je postao administrativni centar jedinog distrikta (mutamadije) na otoku koji je kasnije podijeljen na još dva dodatna distrikta: Midoun i Ajim.

Privreda i transport
--------------------

Otok je bio poznat po voćarstvu (naročito po datuljama), maslinama, ribarstvu (spužve i oštrige), vunenim tepisima i grnčariji. Danas je poznat kao popularna turistička destinacija, zbog lijepih plaža i internacionalnog aerodroma Djerba-Zarzis (IATA: DJE, ICAO: DTTJ).

Izvori
------

1. 1 2 3 4  „*L'histoire de Houmt Souk*" (francuski). Federal Hotel Tunisie. Arhivirano iz originala na datum 2020-04-09. Pristupljeno 23. 11. 2019.
2. 1 2 3 4 5 6 7 8 9  „*Jerba*" (engleski). Encyclopædia Britannica. Pristupljeno 23. 11. 2019.
3. ↑  „*El Kantara Causeway*" (engleski). Structurae. Pristupljeno 23. 11. 2019.
4. ↑  „*Tunisia, Republic of Tunisia*" (engleski). City population. Pristupljeno 23. 11. 2019.
5. ↑  „Jerba Climate Normals 1961–1990". National Oceanic and Atmospheric Administration. Pristupljeno January 24, 2015.
6. ↑  „*Battle of Djerba*" (engleski). Encyclopaedia Britannica. Pristupljeno 23. 11. 2019.

Vanjske veze
------------

***Djerba*** na Wikimedijinoj ostavi

* *Jerba* ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 315128115
* LCCN: sh85069753
* GND: 4013146-4
* SUDOC: 050124242
* BNF: cb135052215 (podaci)

 |